Participem en el mural commemoratiu per les víctimes de l’Holocaust
By efiguer4 on gen 23, 2018 in Batxillerat d'arts, Featured
Participem en la creació del “Mural commemoratiu per les víctimes de l’Holocaust” amb l’artista Roc Blackblock i l’alumnat de 1r Batx Arts. Aquesta creació s’emmarca dins els diferents actes que organitza EUROM. L’Observatori Europeu de Memòries de la Fundació Solidaritat de la Universitat de Barcelona en el marc de la programació del Dia Internacional en Commemoració de les Víctimes de l’Holocaust a Barcelona, promoguda pel Comissionat de Programes de Memòria de l’Ajuntament en col·laboració amb el Museu d’Història de Barcelona (MUHBA). El projecte és dirigit per Jordi Guixé, director de l’EUROM, i comissariat per Núria Ricart, professora de la Facultat de Belles Arts de la Universitat de Barcelona.
Les propostes de l’EUROM emfatitzen la responsabilitat compartida i la importància de l’educació sobre el genocidi per fomentar el rebuig a totes les formes de discriminació, violència i antisemitisme.
Entre els dies 23 i 25 de gener, la plaça del Rei es converteix en l’escenari per a la realització del gran mural. El mural es fa sobre un suport modular i quedarà exposat entre els dies 27 de gener i l’11 de febrer a la Capella de Santa Àgata del Museu d’Història de Barcelona (MUHBA).
Abans de la realització del mural vam tenir dos sessions al nostre institut amb Jordi Guixé, Fernanda Zannuzzi i el Roc, ens van explicar el motiu del mural i el Roc ens va ensenyar la seva obra i la referència del mural inspirat per la novel·la gràfica “Maus”, d’Art Spiegelman, un referent de l’art com a vehicle per a la recuperació de la memòria històrica i col·lectiva.
La proposta parteix d’una barreja d’elements icònics, artístics, testimonials, documentals i evocatius de la multiplicitat de víctimes del genocidi amb la preocupació de transmetre la memòria de l’Holocaust a les noves generacions.
L’experiència ha estat increïble, dos dies intensos de creació col·lectiva.
Gràcies al Roc BlackBlock, la Fernanda Zannuti i la Núria Ricart, el Jordi Guixé i la resta de l’organització per confiar en els nostres alumnes, ha estat un plaer! Del 27 de gener fins l’11 de febrer podeu veure el mural a la Capella Santa Àgata del MUHBA.
By admin on gen 22, 2018 in Experimentals, Featured, Projectes de 4t d'ESO
Enguany l’Institut Moisès Broggi participarà en activitats en el marc del projecte PERFORM (Participatory Engagement with Scientific and Technological Research through Performance). Es desenvoluparà durant les hores l’Optativa de Biologia i Geologia de 4t d’ESO al llarg d’aquest 2n trimestre. Des de Projecte de 4t ens referim a aquest projecte PERFORM, com Els monòlegs científics perquè el producte final serà la presentació teatralitzada dels monòlegs fets pel mateix alumnat.
L’objectiu de PERFORM és explorar i avaluar l’efectivitat de noves metodologies per a l’ensenyament de la ciència basades en arts escèniques, per a despertar en els alumnes de secundària la seva vocació per les carreres científiques. Amb aquesta finalitat, es realitzen activitats participatives amb l’alumnat de secundària, el professorat i investigadors i investigadores joves en les que es reflexionarà sobre temes científics utilitzant les arts escèniques. El projecte monitorarà i avaluarà aquest procés i les activitats associades per tal de conèixer el seu impacte en la percepció i el comportament dels i les joves envers la ciència i les carreres científiques.
PERFORM està finançat per la Comissió Europea i hi ha investigadores de la Universitat Oberta de Catalunya (UOC). La dinamització de les activitats participatives al centre les fa l’associació de divulgació científica BIG VAN que és part del consorci del projecte juntament amb altres universitats europees i organismes especialitzats en educació i comunicació científica. La recerca s’està duent a terme en un total de 12 centres educatius a França, Regne Unit i l’Estat espanyol. PERFORM té una durada prevista de 3 anys (2015-2018).
Les i els estudiants participaran en uns tallers en què reflexionaran i dialogaran col·lectivament sobre temàtiques científiques rellevants amb investigadors joves, sota la supervisió de BIG VAN. A més, els i les estudiants completaran una enquesta i puntualment seran entrevistats sobre les seves percepcions, actituds i interès envers les carreres científiques. L’avaluació del procés també inclourà una anàlisi de les intervencions relacionades amb la recerca que les i els estudiants facin a les xarxes socials (Twitter).
Els beneficis de la participació en aquest projecte inclouen prendre part en una experiència educativa única en què les i les estudiants gaudiran de l’oportunitat d’apropar-se al món de la ciència amb artistes i investigadors; adquirir habilitats pròpies d’una disciplina artística; i enfortir competències transversals i valors que necessitaran per carreres i feines relacionades amb carreres científiques.
Des de BIG VAN dinamitzen tant l’Helena Gonzàlez com l’Oriol Marimon, que ja van venir a fer durant la setmana de la ciència el seu espectacle de monòlegs científics.
Us deixem amb un tastet de fotografies, de les primeres reunions, i de les primeres hores, i primers tallers fets a la tornada dels Nadals.
By admin on gen 22, 2018 in Batxillerat d'arts, Disseny, Featured
“Disseny d’estampats” és l’últim dels treballs de la matèria de disseny inclosos a les exposicions que hem muntat a les biblioteques Josep Benet i Xavier Benguerel.
Alguns alumnes estan començant a aplicar aquest exercici en el món del packaging.
Aviat us mostrarem els resultats.
Un mesocosmos és un ecosistema tancat (dins un pot hermètic) i que pugui viure per si sol, sense que s’intervingui en ell. És una manera molt pràctica d’estudiar ecologia que l’alumnat del Batxillerat Internacional té la sort de poder experimentar aquests dies. Aquesta actvitat és una de les pràctiques obligatòries de la matèria de Biologia del Programa del Diploma.
Aquestes són algunes de les indicacions que es van donar a classe, i les acompanyem de les primeres fotografies del seguiment que farem durant 30 dies seguits. Els podeu trobar dins del laboratori de Biologia del primer pis. Confiem que en acabar l’activitat avaluadora, els podrem mostrar en alguna altra zona de l’institut.
L’objectiu de l’activitat és doble: crear un mesocosmos sostenible i buscar informació sobre un mesocosmos.
Suggeriments per fer un mesocosmos.
Podeu usar pots transparents, cilíndrics de plàstic amb tap a rosca.
Podeu posar primer una mica de grava (com la sorra de riu o més gruixuda).
O directament, una capa de terra de la que venen en sacs per a testos i col·loquem un parell de plantes.
A continuació, s’afegeix aigua perquè la terra estigui humida.
A continuació es tanca bé el pot. El podeu deixar o col·locar col·loqués prop d’una zona amb sol, però millor que no sigui sempre directe.
Us suggereixo que aneu girant el pot.
Restriccions, requisits.
Les principals restriccions per crear el mesocosmos són:
Que hi hagin almenys dues espècies diferents de plantes.
Ha de ser un sistema tancat en el qual només entre energia, res de matèria.
Pot ser terrestre o aquàtic. Les plantes han de tenir terra, sorra o aigua (per poder aconseguir nutrients (carboni, nitrogen, fòsfor …) per alimentar-se i dur a terme la fotosíntesi. També calen organismes descomponedors per tancar el cicle de la matèria, i mantenir el flux de l’energia. Aquest flux comença amb l’entrada de llum i acaba amb aquesta energia sortint en forma de calor.
Les plantes, (autòtrofs, els productors) juntament amb aquests sapròfits (els descomponedors, heteròtrofs), formen la comunitat o biocenosi de l’ecosistema creat (la política IB no permet fer servir animals). La llum, l’aigua, la terra, etc. formen el biòtop.
Les plantes necessiten un sistema de reg intern: natural (mitjançant la condensació de l’aigua sobrant en el recipient) o artificial, mitjançant algun mecanisme que fos autosuficient.
Sobre les plantes …
Podeu escollir les plantes que vulgueu, i la quantitat que estimeu adient, igual que la mida del recipient en el qual estigui el mesocosmos que s’ha de dur a classe per anar comprovant com evoluciona.
En general es recomana utilitzar plantes que creixen en terra pobra en nutrients com els esbarzers. I aquelles que necessiten molta humitat per sobreviure. Alguns vegetals per mesocosmos són:
Echeveria elegans, Sedum, Aloe vera, Epiphyllum truncatum, Kalanchoe, Bacopa caroliniana, Clorophytum comosun (cintes), Tradescantia (correveydile), Rubus ulmifolius (esbarzer), Adiantum raddianum fragantissimum Fittonia verschaffeltii
Variables del mesocosmos.
Aquestes són les variables que formen part de l’experiment:
la variable dependent, la qual heu de estudiar (si sobreviurà o no);
la variable independent, les que es poden modificar (la posició del mesocosmos, la quantitat de llum que rep);
i la variable controlada, és a dir, la que es fixa al principi de l’experiment i no es pot canviar (la quantitat d’aigua que té la planta, la humitat, la temperatura …).
Si penseu que 30 dies és molt de temps, poseu al youtube: El jardín que vive en una botella desde hace 53 años, sin agua. I gaudi-ne!!
La Sala Beckett/Obrador Internacional de Dramatúrgia participa per quart any consecutiu en el projecte artístic de segon d’ESO. Dels tres grups que formen el projecte: Dansa, Cinema i Teatre, la Sala Beckett col·labora amb el darrer grup.
Aquesta col·laboració servirà per continuar amb la tasca d’acostar els adolescents al teatre, a través del concepte de ‘teatre jove’ tal com s’entén a països com Alemanya o França. Els alumnes llegiran i analitzaran una obra d’aquest tipus de teatre, assistiran a una representació a la Sala Beckett i duran a terme el seu propi projecte de teatre.
L’objectiu del projecte és crear i representar una obra de teatre jove. Per assolir aquest objectiu, els 20 alumnes que formen part del grup funcionaran com una companyia teatral, distribuint-se en els següents equips tècnics: escriptura, escenografia, audiovisuals, vestuari i interpretació. En Víctor Muñoz, responsable de Formació de la Sala Beckett, col·laborarà en la ideació i escriptura de l’obra i, més tard, aconsellarà als actors en els assaigs per interpretar els seus papers. La culminació de tot el procés serà l’estrena de l’obra, també sota la direcció dels mateixos alumnes.
By admin on gen 19, 2018 in Batxillerat d'arts, Disseny, Featured
Un altre dels treballs de la matèria de disseny dedicats al món d’en Jules Verne ha estat aquest sobre disseny de sobrecobertes de llibres i discos (veure els articles sobre les exposicions aqui i aquí també).
Ha estat un treball que anava una mica més enllà dels treballs totalment bidimensionals fets fins ara.
Podeu veure exposat aquest exercici a les exposicions que hem muntat a les biblioteques Josep Benet i Xavier Benguerel.
Encara teniu 10 dies per visitar-la.
Primer de tot es va pensar en un producte editorial relacionat amb el món d’en Jules Verne.
Tots els alumnes van treballar digitalment de tal manera que el resultat final es pogués portar a impremta.
He estat l’exercici tècnicament més complicat donat que s’havien de crear totes les capes de treball i les guies necessàries al programa Adobe Illustrator.
Aquesta formació en alguns casos es va ampliar treballant amb l’Adobe Photoshop.
Vam treballar amb el llibre “Visionarios del diseño gràfico” de Caroline Roberts com a font de coneixement d’alguns dissenyadors rellevants, tot i que no vam treballar amb models concrets a seguir.
La feina compositiva de maquetació ha estat la més difícil i provablement caldrà continuar treballant molt més aquest tema.
Després de la impressió final del document pdf hem preparat els llibres finals de cara a l’exposició a les biblioteques amb les que col.laborem aquest curs.
El resultat no es podria diferenciar del fet per bons professionals.
Va ser un moment també d’integrar activitats del curs passat relacionades amb la il.lustració.
També els temes de disseny editorial.
Ara estem aprofitant en el següent treball tot allò aprés sobre infografia.
També estem incorporant el treball en grup per tal de fomentar el debat sobre les repercussions de cada tria.
By efiguer4 on gen 17, 2018 in Batxillerat d'arts, Featured, Visual i plàstica
Avui hem fet una sessió d’orientació molt especial a l’alumnat de 2n Batx Arts. Han vingut 12 ex-alumnes de les 4 promocions del Batxillerat Artístic del nostre institut per explicar i compartir la seva experiència vital després de deixar el Broggi. Primer ens han explicat els seus estudis, com els van decidir i com ho estan vivint i després hem fet petits grups rotatoris on els alumnes de 2n Batx han pogut resoldre dubtes i fer preguntes concretes d’una manera manera més propera.
L’alumnat que ha vingut engloba diferents estudis, escoles i universitats. Alguns treballen i estudien, d’altres han creat la seva pròpia empresa, fins i tot algunes ens han preparat un pwp per explicar-nos la seva carrera.
Ha estat realment increïble rebre’ls, veure’ls i escoltar-los. Pel sentit de pertinença que han mostrat amb nosaltres “Broggiencs per sempre”, per com han posat en valor tot el que van aprendre durant la seva etapa al Broggi i per com els ha servit tot allò que van aprendre pels seus estudis posteriors. Fantàstic!!
Aquesta trobada és el 3r any que la fem, i estem convençuts que l’experiència de vida dels ex-alumnes és una part molt important en el procés d’orientació dels nostres actuals alumnes.
Avui ha estat un gran dia, emotiu i enriquidor per tots.
Un agraïment molt sincer per tots els que han vingut, un gran exemple de compromís i generositat!
A continuació una menció especial per tots ells i algunes fotos de l’activitat:
Arnau Tolosa- 4t Grau en Disseny. ESAP. Disseny interiors.
Alba Bagán- Grau en Disseny Interiors DEIÀ. Grau superior d’arquitectura Efímera. Deià
Mar Folguera- 4t Belles Arts. Artista.
Judith Marin- Freelance- Tatuadora professional.
Clàudia Curto – 3r Disseny_ Belles Arts_UB
Laia Baeta- 3r Publicitat i Relacions Públiques_Pompeu Fabra
Marcel València- 2n Disseny_Belles Arts_UB
Mar Poblet- 2n Grau en Disseny_ BAU
Alba Serrano- 1r Grau Animació. La Salle.
Blanca de la cruz- 1r Il·lustració. La Llotja
Jessica Cortés- 1r Il·lustració. La Llotja
Júlia Piñana- 1r Disseny. EINA
By admin on gen 17, 2018 in Featured, Projectes de 4t d'ESO, Tecnologia
En el marc de col·laboració del centre amb entitats externes, els alumnes de 4t d’ESO han participat per segona vegada en un projecte del CSIC.
El projecte desenvolupa algoritmes per formar grups de treball que millorin les sinèrgies i potencialitat dels participants.
Bona part del treball en grup s’ha basat en aprendre a programar el robot mBot amb l’adaptació d’Scratch, mBlock.
By admin on gen 16, 2018 in Batxillerat d'arts, Disseny, Featured, Visual i plàstica
Continuem pensant que el tema de tipografia es pot treballar d’una manera transversal amb exercicis de lettering com el que presentem.
Amb aquest treball l’alumnat apren sense adonar-se la sofisticació d’algunes famílies tipogràfiques.
Els alumnes han fet un treball molt bó de composició, línia i taca aplicat a una frase relacionada amb el món d’en Jules Verne.
Gràcies a això hem pogut integrar aquest exercici a les exposicions que hem muntat a les biblioteques Josep Benet i Xavier Benguerel.
En algun cas hem fet grans ampliacions per poder-les exposar als vidres de les biblioteques.
Projecte Jules Verne II: nova exposició a la biblioteca Xavier Benguerel
By admin on gen 12, 2018 in Activitats, Art i volum, Batxillerat d'arts, Dibuix artístic, Disseny, Featured, Visual i plàstica
Ahir vam muntar a la biblioteca Xavier Benguerel la segona de les dues exposicions que hem dissenyat a partir de l’obra de l’escriptor Jules Verne (veure article sobre la primera exposició a la biblioteca Josep Benet al DHUB).
Aquest projecte de col.laboració entre l’Institut Broggi i les biblioteques del districte de Sant Martí ens servirà per donar difusió als treballs del nostre alumnat.
Teniu tot el mes de gener per visitar l’exposició.
Algunes de les obres es poden veure des de fora.
Des de la matèria de Volum s’han creat una sèrie de peces tridimensionals.
Els treballs estan emmarcats a l’escala de la biblioteca.
A l’exterior de la biblioteca hem penjat algunes ampliacions i a l’escala teniu els originals.
Direcció d’art, disseny gràfic i il.lustració (tinta, retolador, llapis de colors i aquarel.la).
En aquest cas els treballs finals eren el resultat de la col.laboració de 2 alumnes.
Finalment s’han dissenat una sèrie de sobrecobertes amb el software Adobe Illustrator.
Els llibres estan exposats en una vitrina a l’entrada de la biblioteca.
Desgraciadament en aquestes vitrines no es pot apreciar tot el treball gràfic generat a les sobrecobertes.
Aviat publicarem articles detallats sobre tots els treballs presentats, de moment podeu veure un vídeo amb informació sobre les obres i la seva creació.
Us deixem amb algunes imatges del muntatge.
Pàgina 10 de 45« Primera« AnteriorAnteriors89101112Següents203040Següents» SegüentÚltima »